Predkladacia správa

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince  priamym predajom časti podniku spoločnosti Kúpele Bojnice, a.s.,  972 01Bojnice.

1.	Vymedzenie privatizovaného majetku
Podnik SLOVTHERMAE, Slovenské liečebné kúpele, podnik služieb, š. p. so sídlom v Bratislave bol založený zakladacou  listinou Ministerstva zdravotníctva SR č. 2238/1990 C 1 s účinnosťou od 1.1.1991. Štátny podnik je zapísaný v obchodnom registri  Okresného súdu Bratislava I, oddiel: Pš, vložka číslo: 178/B. 
Podnik SLOVTHERMAE, Slovenské liečebné kúpele, podnik služieb, š. p. so sídlom v Bratislave bol zaradený do privatizácie na základe uznesenia vlády SR č. 577 zo dňa 20.6.2001. Základný privatizačný projekt  podniku bol predložený zriaďovateľom na MSPNM SR dňa 29.5.2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov zverejnená dňa 17.6.2002 v denníku Hospodárske noviny.
V súlade so zákonom č. 277/1994 Z. z. o zdravotnej starostlivosti ako aj zákonom č. 98/1995 Z. z. o Liečebnom poriadku, podnik poskytuje kúpeľnú starostlivosť pacientom SR a zahraničným pacientom v Liečebnom ústave Diamant a  Kúpeľnom dome Achát v Dudinciach, ako aj zabezpečuje odbyt kúpeľnej starostlivosti pre domácich a zahraničných pacientov a vykonáva služby cestovnej kancelárie na úseku kúpeľnej starostlivosti.
Podnik SLOVTHERMAE, Slovenské liečebné kúpele, podnik služieb, š. p. so sídlom v Bratislave je územne rozčlenený na dve časti, a to:
-	riaditeľ, marketing, informačná sústava so sídlom v Bratislave,
-	Liečebný ústav Diamant, Kúpeľný dom Achát so sídlom v Dudinciach.
      Lôžková kapacita:
-	Liečebný ústav Diamant 162 lôžok
-	Kúpeľný dom Achát 48 lôžok
	Základné indikácie pre kúpeľnú liečbu v Dudinciach:
-	choroby pohybového a nervového aparátu
-	choroby srdcovo-cievneho aparátu
      Kúpeľná liečba je poskytovaná v Liečebnom ústave Diamant.
	Počet ambulancií:       5
	Počet lekárov: 	6
Odbornosti lekárov:	FBLR, neurológia, kardiológia, vnútorné lekárstvo, klinická biochémia
V LÚ Diamant sa ďalej nachádza: 
-	ambulancia plastickej chirurgie s neštátnym lekárom – plastickým chirurgom
-	neštátna kardiologická ambulancia s neštátnym lekárom – kardiológom
Do privatizácie podľa základného privatizačného projektu podniku vstupuje celý majetok podniku SLOVTHERMAE, Slovenské liečebné kúpele, podnik služieb, š. p. so sídlom v Bratislave rozdelený na 2 výstupy :
1.  SLOVTHERMAE , Rajská 4, Bratislava a Liečebný ústav Diamant a Kúpeľný dom Achát   Dudince
2.	SLOVTHERMAE, Radlinského 13, Bratislava (podiel 8/80 budovy vrátane zastavaného pozemku)

Ekonomická charakteristika časti podniku - časť SLOVTHERMAE, Rajská 4, Bratislava     a Liečebný ústav Diamant a Kúpeľný dom Achát Dudince :
 ––––––––––––––––––––––––––––––––––––––––––––––––––––––––––––––––––––––––
                                           	2000	2001	31.3.2002
  ––––––––––––––––––––––––––––––––––––––––––––––––––––––––––––––––––––––-
    1. Počet zamestnancov/prep.stav/	133,5	140,7	150,93	
    2.   z toho:  THP	                   18	18	27
    3. Výkony a mimor.výnosy (tis. Sk)	78 137	88 474	20 081	
    4. Náklady               (tis. Sk) 	64 981	72 574	21 525
    5. Disponibilný zisk     (tis. Sk) 	13 156	15 900	- 1 444  	
    6. Export spolu          (tis. Sk)	 0	0	0
    7.    z toho do štátov
       s kovert.menou     (tis. Sk)	0	0	0	
    8. Miera odpísania NIM a HIM  (%)	40,09	40,50	39,03
  –––––––––––––––––––––––––––––––––––––––––––––––––––––––––––––––––

Údaje o rozsahu a štruktúre majetku  časti podniku - časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince  k dátumu spracovania  privatizačného projektu, t.j. k 31.3.2002 ( v tis. Sk) :
            Aktíva celkom	184 251
Stále aktíva	161 020
Nehmotný investičný majetok	696
Hmotný investičný majetok	160 324
Z toho
      -      pozemky	9 278
      -     budovy, haly a stavby	119 524
      -     stroje, prístroje a zariadenia, dopravné prostriedky a inventár	15 704
      -     ostatný hmotný investičný majetok vrátane nedokončených 
hmotných investícií a poskytnutých preddavkov na HIM	15 818
  Finančné investície	0
  Obežné aktíva	22 476
  Zásoby	4 004
  Z toho
  -     materiál	3 448
-     tovar	556
           Dlhodobé pohľadávky	0
           Krátkodobé pohľadávky	8 781
Finančný majetok	9 691	   
Ostatné aktíva – prechodné účty aktív	755      
		Záväzky privatizované spolu	7 482
		Z toho
		-    Rezervy	0
		-    Dlhodobé záväzky	708
		-    Krátkodobé záväzky	6 244
		-    Bankové úvery	0
-   Ostatné pasíva – prechodné účty pasív	530
           Vlastné imanie určené k prechodu na FNM SR	176 769

Trhové ocenenie privatizovanej časti majetku :
Trhové ocenenie majetku podniku bolo vykonané znaleckou organizáciou JHS, s.r.o., Thurzova 16, Martin k 31.3.2002 v znaleckom posudku č. 09/2002.
Ocenenie časti majetku podniku majetkovou metódou :
SLOVTHERMAE, Rajská 4, Bratislava   -                                     31 515 tis. Sk
Liečebný ústav Diamant a Kúpeľný dom Achát Dudince  -         275 715 tis. Sk  
Spolu :								  307 230 tis. Sk	
Ocenenie majetku podnikateľskou metódou za celý podnik -        67 790 tis. Sk     

2.  Návrhy privatizačných projektov a podnetov vypracovaných na časť podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince               
Základný privatizačný projekt bol vypracovaný vedením podniku  SLOVTHERMAE, Slovenské liečebné kúpele, podnik služieb, š.p. Bratislava.  Privatizačný projekt zahŕňa celý majetok podniku, ktorý navrhuje privatizovať v dvoch výstupných privatizovaných jednotkách :
1.  časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince – priamym predajom predaj časti majetku záujemcovi, ktorý bude vybraný vo výberovom konaní na MH SR z doteraz známych záujemcov
2. SLOVTHERMAE, Radlinského 13, Bratislava - podiel 8/80 predmetných  nehnuteľností  priamym predajom časti majetku  záujemcovi, ktorý bude vybraný vo výberovom konaní na MH SR z doteraz známych záujemcov
Zakladateľ štátneho podniku – Ministerstvo zdravotníctva SR svojím listom zo dňa 28.8.2003 odsúhlasilo realizáciu dvoch výstupov v súlade s vyššieuvedeným návrhom a zároveň v uvedenom liste odporučilo, aby v zmluve o prevode majetku štátu bol uvedený zmluvný záväzok : „Liečebný ústav Diamant a Kúpeľný dom Achát v Dudinciach musia byť v rozsahu najmenej 80% kapacity využívané na kúpeľnú starostlivosť . Doba trvania záväzku sa dohodne na dobu neurčitú“.
Ministerstvo hospodárstva SR eviduje nasledovné podnety na privatizáciu časti podniku - časť SLOVTHERMAE, Rajská 4, Bratislava   a Liečebný ústav Diamant a Kúpeľný dom Achát Dudince:

1.	UNITED INDUSTRIES, a. s., v zast. JUDr. Igor Mancel, Šafárikovo nám. 4, 811 02 Bratislava
2.  HOTELY  Plus,  a. s., v zast. RNDr. Inocencia Bónová, predsedníčka predstavenstva, Bulharská 70, 823 52 Bratislava
3.   SLOVAKIATHERME, Prvá Slovenská kúpeľná spoločnosť, a. s., v zast. Ing. Július Šimo, predseda predstavenstva, Záhradnícka 68, 821 08 Bratislava
4.   ENFER, a. s., v zast. Ing. Karin Bendová, predsedkyňa predstavenstva, Michalská 3,                     811 01 Bratislava
5.   MEDILAB, s.r.o., v zast. MUDr. Peter Urban, konateľ, Haydnova 21, 811 02 Bratislava 
6.   BORA GROUP, s.r.o., v zast. Ing. Peter Vlčko, konateľ, Michalská 3, 811 01 Bratislava 
7.   Ivan Rešetka – Systém ABC, Dr. Adámiho 1306/37, 955 01 Topoľčany (zmena názvu subjektu na: ABC THERMAE 3000, s.r.o., Topoľčany)
8.   LARIVE Slovakia s.r.o., v zast. p. Ľubomír Šesták,      Joint Managing Director, Heydukova 5, 811 08 Bratislava
9.    PANTOM, s.r.o., v zast. p. Mária Škardová, konateľka, 023 14 Skalité 971
 10.    Remedia, spol. s r.o., v zast. MUDr. Jozef Hromada, Vajanského nábr. 15/a, 821 03 Bratislava
 11.   SPORTIMPEX SLOVAKIA, s.r.o., v zast. p. Ivan Urban, konateľ, Podzámska 13, 949 01           Nitra  
 12.    BONUL, s.r.o., v zast. p. Miroslav Bödör, Novozámocká 224, 949 05 Nitra
 13.    Arthur Hailey, spol. s r.o., v zast. Ing. Ján Bokroš, konateľ, Gajova ul. č. 4, 811 09 Bratislava
 14. MINERAL-SPA s.r.o., v zast. PhMr. Katarína Hruškovičová, konateľka, Tichá 37,                           811 02 Bratislava
 15.    HONTTHERMA, a. s., v zast. Mgr. Slavomír Brza, predseda predstavenstva, 962 71 Dudince
 16.    Ing. Ján Vojtko, CSc., Hečkova 9, 036 01 Martin
 17.    Ing. Lada Svetíková, Zd. Nejedlého 27, 934 01 Levice
 18.   KÚPELE BOJNICE, a. s., v zast. Ing. Slavomír Eliaš, 972 01 Bojnice
 19.   Kúpele Dudince, a.s., 962 71 Dudince
 20.   MAJES, Výťahy a eskalátory, a.s., Pekná cesta č. 2, 831 05 Bratislava
 21.   Miroslav Rybanský (list zaslaný e-mailom dňa 16.10.2003)
 22.   JUDr. Poljovka (list zaslaný e-mailom dňa 16.10.2003)

3. Postup posudzovania privatizačného projektu a výberu nadobúdateľa    privatizovaného  majetku
Odbor privatizácie Ministerstva hospodárstva SR po posúdení základného privatizačného projektu odbornými útvarmi, predložil dňa 18.8.2003 na rokovanie Komisie pre posudzovanie vypracovaných návrhov privatizačných projektov MH SR Správu k privatizácii podniku SLOVTHERMAE, Slovenské liečebné kúpele, podnik služieb, š.p. Bratislava. Komisia prijala záver s odporučením, aby privatizácia podniku bola realizovaná vo dvoch výstupných jednotkách, a to :
1.  časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince – priamym predajom predaj časti majetku záujemcovi, ktorý bude vybraný vo výberovom konaní na MH SR z doteraz známych záujemcov
2. SLOVTHERMAE, Radlinského 13, Bratislava - podiel 8/80 predmetných  nehnuteľností  priamym predajom časti majetku  záujemcovi, ktorý bude vybraný vo výberovom konaní na MH SR z doteraz známych záujemcov
Odporúčanie komisie oznámila sekcia privatizácie písomne zakladateľovi š.p. MZ SR so žiadosťou o jeho vyjadrenie v predmetnej veci. Listom zo dňa 28.8.2003 MZ SR odsúhlasilo odporúčanie komisie MH SR.
Ministerstvo hospodárstva SR listom zo dňa 3.9.2003 oslovilo všetkých známych záujemcov o privatizovaný majetok so žiadosťou o doplnenie ich podnetov a predloženie dodatkov k podnetom (ponúk do výberového konania) na privatizovanú časť podniku. Termín na predloženie dodatkov k podnetom na Ministerstvo hospodárstva SR bol stanovený na 19.9.2003, neskôr bol tento  termín prehodnotený a bol stanovený nový termín na predkladanie ponúk záujemcov, a to do 31.10.2003. 
V termíne do 31.10.2003 predložili svoje ponuky na kúpu časti podniku  SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince ôsmi záujemcovia - AGEL, a.s. Brno, MAJES výťahy a eskalátory, a.s. Bratislava, United Industries a.s. Bratislava, SLOVAKIATHERME Prvá slovenská kúpeľná spoločnosť, a.s. Bratislava, Kúpele Dudince, a.s. Dudince, MINERAL-SPA s.r.o. Bratislava, ABC THERMAE 3000, s.r.o. Topoľčany a Kúpele Bojnice, a.s. Bojnice.
Komisia MH SR pre výber nadobúdateľa privatizovaného majetku priamym predajom, zriadená ministrom hospodárstva, posúdila predložené ponuky záujemcov dňa 21.11.2003 s nasledovným výsledkom :
Podmienky výberového konania nesplnili  4 záujemcovia na základe toho, že nepredložili všetky požadované náležitosti a to :
AGEL, a.s. Brno – nepredložil dôveryhodný doklad o finančnom krytí navrhovanej kúpnej ceny (60 mil. Sk) – predložil iba potvrdenie Českej spořitelny, a.s., že táto je v rokovaní s klientom – AGEL, a.s. vo veci možnosti poskytnutia investičného úveru vo výške 60 mil. Sk na prefinancovanie investičného zámeru – pri privatizácii podniku – Kúpele Dudince.
MAJES výťahy a eskalátory, a.s. Bratislava – nepredložil žiadny doklad o finančnom krytí navrhovanej kúpnej ceny (70 mil. Sk), uviedol iba, že v prípade úspešnosti jeho ponuky bude predložená úverová zmluva. 
United Industries a.s. Bratislava – nepredložil dôveryhodný  doklad o finančnom krytí navrhovanej kúpnej ceny (110 mil. Sk), predložil iba potvrdenie Slovenskej sporiteľne, a.s., že v prípade, ak sa predmetná spoločnosť stane víťazom tendra na privatizáciu majetku spoločnosti SLOVTHERMAE, š.p. je banka pripravená rokovať s klientom o financovaní podnikateľského zámeru na úhradu kúpnej ceny, pričom toto potvrdenie SLSP, a.s. bolo vystavené na žiadosť klienta – Levické mliekárne, a.s. člena skupiny United Industries a.s.. Záujemca taktiež   nepredložil na MZ SR doklady preukazujúce odbornú spôsobilosť na poskytovanie liečebnej starostlivosti.
SLOVAKIATHERME Prvá slovenská kúpeľná spoločnosť, a.s. Bratislava – nepredložil žiadny doklad o finančnom krytí navrhovanej kúpnej ceny (150 mil. Sk).   
Podmienky výberového konania splnili  4 záujemcovia  s nasledovným výsledkom :
Záujemca - Kúpele Dudince, a.s. Dudince – navrhoval kúpnu cenu vo výške 104 mil. Sk. Predložil finančné krytie kúpnej ceny, a to úverovú zmluvu uzatvorená s Poštovou bankou, a.s.. Podľa vyjadrenia MZ SR záujemca splnil odbornú spôsobilosť na poskytovanie liečebnej starostlivosti. Predložený podnikateľský zámer záujemcu spĺňa požadovanú úroveň. Podľa tohto zámeru plánuje záujemca investície do podniku v období nasledujúcich 2 rokov vo výške 100 mil. Sk.
Záujemca - MINERAL-SPA s.r.o. Bratislava  navrhol kúpnu cenu vo výške 110 mil. Sk. Ako  finančné krytie kúpnej ceny predložil úverovú zmluvu uzatvorenú s Tatra bankou, a.s.. Odbornú spôsobilosť záujemca podľa vyjadrenia MZ SR spĺňa.  Podnikateľský zámer predložený záujemcom je na požadovanej úrovni, pritom plánuje investovať do podniku  120 mil. Sk.
Záujemca - ABC THERMAE 3000, s.r.o. Topoľčany  navrhol kúpnu cenu vo výške 210 mil. Sk.  Zároveň predložil jej finančné krytie a to vinkuláciu finančných prostriedkov vo výške 60 mil. Sk na účte záujemcu a úverovú zmluvu uzatvorenú s UniBankou, a.s. na poskytnutie úveru vo výške 150 mil. Sk. Podľa vyjadrenia MZ SR záujemca splnil aj odbornú spôsobilosť. Taktiež predložil podnikateľský zámer na požadovanej úrovni. Plánované investície do podniku na nasledujúcich 10 rokov navrhuje vo výške 800 mil. Sk.
Záujemca - Kúpele Bojnice, a.s. Bojnice  navrhol kúpnu cenu vo výške 221 mil. Sk. Ako finančné krytie kúpnej ceny predložil  zmluvu o uzatvorení budúcej úverovej zmluvy uzatvorenú s VÚB, a.s.. Taktiež splnil odbornú spôsobilosť na poskytovanie liečebnej starostlivosti. Predložený podnikateľský zámer záujemcu je na požadovanej úrovni. Jeho súčasťou sú aj plánované investície do podniku na  poskytovanie liečebnej starostlivosti na nasledujúcich 10 rokov vo výške 700 - 900 mil. Sk.

Výberová komisia MH SR  odporučila ako budúceho nadobúdateľa časti  podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince   spoločnosť Kúpele Bojnice, a.s. Bojnice.

Zdôvodnenie výberu  nadobúdateľa:
Spoločnosť Kúpele Bojnice, a.s. splnila všetky požadované kritériá pre posudzovanie návrhov pre výber nadobúdateľa privatizovaného majetku priamym predajom. Uvedená spoločnosť za nadobudnutie predmetného privatizovaného majetku ponúkla v porovnaní s ostatnými záujemcami, ktorí tiež predložili svoje ponuky do tohto výberového konania, najvyššiu kúpnu cenu, a to vo výške 221 000 000,- Sk. Hlavným zámerom spoločnosti v privatizovanom zariadení je zachovanie jeho medicínsko-liečebného charakteru, s dôrazom na medicínske odbory fyziatria, balneológia a liečebná rehabilitácia. Spoločnosť chce vo svojej podnikateľskej činnosti klásť dôraz na zvyšovanie kvality a efektívnosti  zariadenia, pričom v horizonte 10 rokov plánuje zvýšiť jeho ubytovaciu kapacitu o 250 až 400 miest, ako aj vložiť do jeho rozvoja približne 700 až 900 mil. Sk. Uvedená spoločnosť pôsobí ako právny subjekt už od roku 1995 a predmetom jej činnosti je poskytovanie komplexnej kúpeľnej starostlivosti. Daný predmet činnosti spoločnosť už vykonáva v súčasnom období i v Kúpeľoch Bojnice. Táto skutočnosť dáva predpoklad, že spoločnosť dokáže zabezpečiť funkčné prevádzkovanie predmetného kúpeľného zariadenia, ako aj pozitívne pokračovanie jeho ďalšieho rozvoja.

ZÁVER :
Ministerstvo hospodárstva Slovenskej republiky navrhuje vláde Slovenskej republiky vydať rozhodnutie o privatizácii časti  podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince    priamym predajom  spoločnosti Kúpele Bojnice, a.s. Bojnice.